༄༅། །ཡང་བཟློག་བཞུགས་སོ། །
༄༅༅། །ཏྲཾ་རཏྣ་མཎྜ་ལ། པཾ་པདྨ་མཎྜ་ལ། ཨ་ཙནྡྲ་མཎྜ་ལ། མ་སུརྻ་མཎྜ་ལ།
རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་ཆོས་སྐུ་སྤྲོས་བྲལ་མཁའ་དབྱིངས་
ལས་ལོངས་སྤྲུལ་གྱི་འཇམ་དཔལ་ཞི་ཁྲོ་རིགས་ལྔ་སྤྲུལ་འཁོར་བྱེ་བ་ས་ཡ་ལས་བྱེད་ཕོ་
ཉ་ལས་གཤིན་སྡེ་བརྒྱད་དང་བཅས་པ་གློག་ལྟར་མྱུར་པའི་རྫུ་འཕྲུལ་གྱིས་ཐོགས་པ་
མེད་པར་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ ས་མ་ཡ་ཏིཥྛ་ལྷན། ཨ་ཏི་པུ་ཧོཿ
པྲ་ཏཱིཙྪ་ཧོཿ ཧཱུཾ། མཁའ་དབྱིངས་ཀུན་ཏུ་བཟང་པོའི་ངང་། །རང་སྣང་ཀུན་བཟང་
རོལ་པའི་སྤྲིན། །ཕྱི་ནང་གསང་བའི་མཆོད་པའི་ཚོགས། །གཉིས་མེད་ངང་ནས་རྒྱ་
ཆེར་འབུལ། །འཇམ་དཔལ་གཤིན་རྗེ་འཁོར་བཅས་ལ། །དྲོད་རླངས་མ་ཡལ་དབང་
པོ་ལ། ཤ་ཆེན་བསྲེགས་དུད་སྤྲིན་ལྟར་འཁྲིགས། །རྐང་ཚིལ་ཞུན་ཆེན་སྒྲོན་མེ་གསལ།
ཁྲག་ཞག་མཁྲིས་པ་ཆལ་ཆིལ་འཁྲུག །ཕྱི་ནང་ཤ་ཚིལ་རུས་པའི་གཤོས། །དུང་ཆེན་
རྔ་དང་རྐང་གླིང་འབུད། །བདུད་རྩི་སྨན་དང་དམར་ཆེན་ཁྲག །དམ་རྫས་གཏོར་
མ་སྤྱན་གཟིགས་འབུལ། །གཟུགས་ཅན་དགྲ་བོ་བཅོམས་པ་དང༌། །གཟུགས་མེད་
བགེགས་དཔུང་བཅིལ་བ་དང་། །ཅི་བསམ་ལྷུན་གྱིས་གྲུབ་པ་ཡི། །སྔར་བཅོལ་
ལེགས་པའི་གཏང་རག་དང་། །སླད་ནས་ལས་འཆོལ་དོན་ཆེད་དུ། །འཇམ་དཔལ་
གཤིན་རྗེ་འཁོར་བཅས་ལ། །འབུལ་ལོ་དགྱེས་པར་བཞེས་ནས་ཀྱང་། །རྒྱུ་སྦྱོར་སྦྱིན་
བདག་སྒོ་གསུམ་ལ། །སྐུ་གསུང་ཐུགས་ཀྱི་བྱིན་ཆེན་ཕོབ། །སྡེ་བཞིའི་སྒོ་བརྒྱ་ཕྱོགས་
(༡བ)ཀུན་ཏུ། །འབྱེད་པའི་རྨད་བྱུང་དངོས་གྲུབ་སྩོལ། །བར་གཅོད་དགྲ་བགེགས་
མི་མཐུན་ཕྱོགས། །སྲུང་བཟློག་མནན་པའི་འཕྲིན་ལས་མཛོད། །སྔོན་ལས་འཕྲལ་
རྐྱེན་ནད་མུག་སོགས། །རབ་གཞིལ་རྣམ་བཞིའི་ལས་ཀུན་སྒྲུབས། །ཨཱོྃ་མཉྫུ་ཤྲི་ཡ་
མནྟ་ཀ་ས་པ་རི་ཝཱ་ར་ཨཉྙཾ། པཱ་ཏྱཾ། པུཥྤ། དྷུ་པེ། ཨཱ་ལོ་ཀེ། གརྦྷེ། ནཻ་ཝི་དྱ། ཤཔྟ་
496

ཡང་བཟློག་ནག་པོ་མེའི་སྤུ་གྲིའི་ལས་བྱང་རྡོ་རྗེའི་ཐོག་མདའ། ༼༢༣༽
པྲ་ཏཱིཙྪ་སྭཱཏཱ། མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི། མ་ཧཱ་བ་ལིཾ་ཏ་ཁ་རཾ་ཁཱ་ཧི། མཧཱ་མཾ་
ས་྾། མ་ཧཱ་རཀྟ་྾། མ་ཧཱ་ཙིཏྟ་྾། མ་ཧཱ་བྷ་སུ་ཏ་྾། མ་ཧཱ་གོ་རོ་ཙ་ན་྾། མ་
ཧཱ་ཀཻ་ནི་རི་ཏི་྾། ཨྱོ། ཆོས་སྐུ་སྐྱེ་བ་མེད་པ་ལས། །སྤྲོས་བྲལ་བདེ་ཆེན་དག་པའི་
སྐུ། །རང་བཞིན་གཉིས་མེད་དག་པའི་གསུང༌། །མ་བསྒྲིབས་དོན་དམ་རྫོགས་པའི་
ཐུགས། །འགྲན་ཟླ་ཀུན་བྲལ་ཡོན་ཏན་ལྡན། །འགྲོ་ཀུན་དོན་མཛད་འཕྲིན་ལས་
སོགས། །སྐུ་གསུང་ཐུགས་ཡོན་འཕྲིན་ལས་ཀྱིས། །སེམས་ཅན་དོན་མཛད་གཤིན་
རྗེ་གཤེད།
།ཡབ་ཡུམ་སྲས་འཁོར་བཅས་ལ་བསྟོད། །
ཅེས་པའང་མེ་སྟག་གྲོ་ཞུན་ཟླ་བའི་བཟང་པོ་གསུམ་པ་ནས་ཉིན་ལྔ་གཏང་རག་
བཏང་སྐབས་ལོག་ཏྲི་ཡང་བཟློག་ཏུ་ཚིག་ཟུར་བསྒྱུར་མི་བདེ་ཟེར་བ་ལྟར་ཟ་ཧོར་གྱི་
བནྡེས་བཀོད།། །།
497